b'\n_START_ARTICLE_\nErityisavustaja\n_START_PARAGRAPH_\nErityisavustaja (ennen poliittinen sihteeri) on valtion ministerille palkkaama avustaja, joka ottaa toimissaan huomioon my\xc3\xb6s puolueen ja ministerins\xc3\xa4 poliittisen linjan. H\xc3\xa4n on luonteeltaan henkil\xc3\xb6kohtainen poliittinen avustaja, vaikka h\xc3\xa4net palkataan virkamieheksi._NEWLINE_Joillain ministereill\xc3\xa4, esimerkiksi hallituksen toimintaa koordinoivalla p\xc3\xa4\xc3\xa4ministerill\xc3\xa4 voi olla avustajinaan sek\xc3\xa4 erityisavustajia ett\xc3\xa4 m\xc3\xa4\xc3\xa4r\xc3\xa4aikaisia poliittisia valtiosihteereit\xc3\xa4._NEWLINE_Erityisavustajat nimitt\xc3\xa4\xc3\xa4 teht\xc3\xa4viins\xc3\xa4 p\xc3\xa4\xc3\xa4ministeri kunkin ministerin esityksest\xc3\xa4. Erityisavustajat nimitet\xc3\xa4\xc3\xa4n toimiinsa ministerin virkakauden ajaksi.'